text: Olilip a niyaro’, misi’ayaw to pala ato lotok, o kakaenen a dateng saheto itira i pala a miala. ano tayni a mipalafang to Olilip a niyaro’ i, adihay ko sapakaen no finawlan no ’Amis, ira ko titi, o siraw, o fadas, o dongec ato midateng to no pala a dateng. nika ano ira ko tadamaanay a romi’ad, mato misaloma’, pataloma’, kailisinan, pakelang ato mililafang caykaeca misahakhak anca misatoron malo hemay sapakaen. onini ko tadakakaenen no niyaro’ no’Amis.